দেশৰ দৰিদ্ৰ তথা অনগ্ৰসৰ জনসাধাৰণক চিকিৎসাৰ ক্ষেত্ৰত আৰ্থিক সকাহ দিবলৈ ভাৰত চৰকাৰে প্ৰণয়ন কৰা অভিলাষী স্বাস্থ্য সেৱা আঁচনি 'আয়ুষ্মান ভাৰত প্ৰধান মন্ত্ৰী জন আৰোগ্য যোজনা' (এ বি পি এম জে এ ৱাই) আজি মাজুলী জিলাতো আনুষ্ঠানিক ভাৱে শুভাৰম্ভ কৰা হয়।
ঝাৰখণ্ডৰ ৰাঁচীত প্ৰধান মন্ত্ৰী নৰেন্দ্ৰ মোদীয়ে উক্ত আঁচনিখন আনুষ্ঠানিক ভাৱে শুভাৰম্ভ কৰা উদ্বোধনী অনুষ্ঠানৰ লগত সংগতি ৰাখি দেওবাৰে দিনৰ ১২ বজাৰ পৰা কমলাবাৰীস্থিত মাজুলী মিলন সংঘত এক জিলাস্তৰীয় শুভাৰম্ভ অনুষ্ঠানৰ আয়োজন কৰা হয়।
এই অনুষ্ঠানত টিংখং সমষ্টিৰ বিধায়ক বিমল বৰা আৰু মাজুলীৰ উপায়ুক্ত দেৱপ্ৰসাদ মিশ্ৰই বিশিষ্ট অতিথি হিচাপে ভাগ লয়। তদুপৰি অনুষ্ঠানটোত মাজুলীৰ অতিৰিক্ত উপায়ুক্তদ্বয় নৰেণ দাস আৰু চিন্ময় নাথসহ জিলা প্ৰশাসন আৰু জিলা স্বাস্থ্য বিভাগৰ জ্যেষ্ঠ বিষয়াবৰ্গ, কেইবাগৰাকী বিশিষ্ট নাগৰিক আৰু জিলাখনৰ আশাকৰ্মী আৰু অংগণবাদী কৰ্মীসকলৰ লগতে আঁচনিখনৰ ভালেসংখ্যক হিতাধিকাৰীয়ে অংশগ্ৰহণ কৰে।
মাজুলী জিলা প্ৰশাসনৰ উদ্যোগত আৰু জিলা স্বাস্থ্য বিভাগৰ সহযোগত আয়োজিত উক্ত অনুষ্ঠানত উপায়ুক্ত মিশ্ৰই মাজুলীৰ ১০ গৰাকী এ বি পি এম জে এ ৱাই হিতাধিকাৰীক ই-কাৰ্ড প্ৰদান কৰে।
উল্লেখ্য যে ২০১১ চনৰ আৰ্থ-সামাজিক শ্ৰেণী জনগণনাৰ আধাৰত মাজুলী জিলাৰ ১৪,৯৪৭ টা দুখীয়া পৰিয়ালক ভাৰত চৰকাৰৰ এই অভিলাষী স্বাস্থ্য সেৱা আঁচনিখনৰ হিতাধিকাৰী হিচাপে সামৰি লোৱা হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
